ODGOVORI NA PITANJA

vezana uz Poziv na dostavu projektnih prijedloga

*UP.02.3.1.03 „Jačanje poslovanja društvenih poduzetnika – faza I.“*

***7. set***

*Pitanja pristigla na esf.info@mrms.hr od 03. listopada do 31. prosinca 2019.*

U interesu jednakog postupanja prema svim prijaviteljima, Ministarstvo rada i

mirovinskoga sustava u okviru ovog dokumenta, a čija je svrha pojasniti uvjete

natječajne dokumentacije, daje mišljenje o prihvatljivosti određenog prijavitelja,

projekta ili aktivnosti u okviru dostupnih informacija iz pitanja dostavljenih od strane

potencijalnih prijavitelja.

**Budući da je od 1. kolovoza 2019. do 29. studenoga 2019. u 17:00 trajala obustava PDP-a za Skupinu 2 prijavitelja, pitanja pristigla za vrijeme trajanja obustave za Skupinu 2 prijavitelja nisu obuhvaćena odgovorima.**

|  |  |  |
| --- | --- | --- |
|  RB. | PITANJE | ODGOVOR |
|  | U SKUPINI 2 navedeni pokazatelj je CO01(nezaposleni,uključujući dugotrajne nezaposlene).Da li se navedeni pokazatelj zadovoljava samo kao zapošljavanje ili kao utjecaj na ciljnu skupinu. Npr. u projektu ćemo zaposliti 3 nezaposlene osobe i napraviti edukacije za poboljšanje vještina nezaposlenih (njih 10) tj. neposredno utjecati na nezaposlene. Sukladno navedenome da li u projekt stavljamo ciljnu vrijednost 3 ili 13?Generalno me zanima da li povećavamo pokazatelj ako je u pitanju bilo kakvi utjecaj na ciljnu skupinu ili se samo odnosi na zapošljavanje. | U Uputama za Prijavitelje, u točki 1.5 *Pokazatelji i mjerljivi ishodi,* navodi se tablični prikaz pokazatelja za pojedinu skupinu prijavitelja, a u zadnjem stupcu i aktivnosti unutar pojedine skupine prijavitelja kojima se navedeni pokazatelj ispunjava. Navedeni pokazatelji za Skupinu 2 prijavitelja ispunjavaju se u okviru aktivnosti koje se provode unutar pojedinih elemenata, kako je to propisano Uputama za prijavitelje, točkom *3.3.3 Prihvatljive aktivnosti unutar projektnih elemenata za Skupinu 2.* Prema tome, za Skupinu 2 pokazatelj CO01 ispunjava se kroz aktivnosti u okviru Elemenata 3 i 4.Pokazatelj se ispunjava ukoliko se ciljana skupina uključi u aktivnosti u okviru elementa za kojeg je određeno u gore navedenoj tablici pod točkom 1.5 UzP-a. U okviru Elementa 3 za Skupinu 2, pokazatelj CO01 puni se ukoliko osoba u projektnu aktivnost (prijenos dobre prakse putem seminara, radionica itd.) bude uključena u statusu nezaposlene osobe - člana Prijavitelja/Partnera.Napominjemo da sukladno točki 1.5 *Pokazatelji i mjerljivi ishodi* važećih Uputa za prijavitelje, svaki sudionik se prilikom izvještavanja evidentira u istom pokazatelju samo jednom i to pri prvom ulasku u projektnu aktivnost, neovisno o broju aktivnosti u kojima je sudjelovao u okviru jednog projekta/operacije.Sudionik projekta/operacije može istovremeno pripadati u više pokazatelja. U tom slučaju, o njemu se izvještava u okviru oba navedena pokazatelja, ali samo jednom i to pri prvom ulasku u aktivnost. |
|  | SKUPINA 2U izmjeni Uputa za prijavitelje ste naveli da nova zapošljavanja (nezaposleni s HZZ-a) ciljne skupine su moguća samo u ELEMENTU 4.Znači li to da su u ELEMENTU 1 Upravljanje projektom i administracija moguća samo zapošljavanja članova Prijavitelja i Partnera, pošto je neprihvatljiv trošak i najam vanjskih stručnjaka za provođenje navedenog elementa? | U okviru Elementa 1 Upravljanje projektom i administracija moguće je zapošljavanje voditelja projekta i administrativnog osoblja, i to članova Prijavitelja ili Partnera ili drugih osoba i to isključivo putem ugovora o radu. No ukoliko se radi o zapošljavanju nezaposlene osobe u okviru Elementa 1, ona se ne ubraja pod pokazatelj CO01, sukladno tablici navedenoj u Uputama za prijavitelje, točki 1.5 *Pokazatelji i mjerljivi ishodi.* |
|  | SKUPINA 2U dokumentu "Pitanja i odgovori 2. set" 8. pitanje, drugi dio odgovora (Skupina 2) naveli ste "U prihvatljive ciljane skupine definirane za Skupinu 2 mogu biti uključeni zaposlenici i nezaposleni članovi organizacije Prijavitelja i ako je primjenjivo, Partnera." Međutim ovo nije točno jer ste naveli da pod element 4 su prihvatljiva nova zaposlenja, što time čini ciljnu skupinu i nezaposlene a što fali u odgovoru. | Ciljane skupine u okviru Skupine 2 prijavitelja definirane su u okviru točke 1.4 Uputa za prijavitelje *Svrha i cilj Poziva na dostavu projektnih prijedloga,* a obuhvaćaju pravne subjekte koji žele svoje poslovanje ili transferirati na društveno poduzetništvo ili započeti poslovanje sukladno društveno-poduzetničkim načelima definiranim Strategijom razvoja društvenog poduzetništva u Republici Hrvatskoj za razdoblje od 2015. do 2020. godine - trgovačka društva, udruge, zadruge, zaposlenici u organizaciji Prijavitelja i ako je primjenjivo Partnera, nezaposleni, pripadnici ranjivih skupina (žene, hrvatski branitelji i stradalnici iz Domovinskog rata, osobe s invaliditetom i dr.).Sukladno važećim Uputama za Prijavitelje, točka 3.3.3. u elementu *4. Provedba društveno-poduzetničkih aktivnosti* moguće je novo zapošljavanje pripadnika ciljane skupine, sukladno definiranim ciljanim skupinama kako je gore navedeno, između ostalog i nezaposlenih osoba, s tim da ukupni troškovi plaća ne smiju biti veći od 50% ukupnog iznosa projekta).  |
|  | SKUPINA 2U kojem pokazatelju za Skupinu 2 su uključeni nezaposleni ili zaposleni koji nisu iz Prijavitelja/Partnera, te pod kojim elementom? Pretpostavljam samo za Element 4... ako je to točno da li pod pokazatelje spadaju i nezaposleni koje nismo zaposlili već neposredno utjecali na poboljšavanje njihovih vještine (edukacije).U biti me zanima da li pod Element 4 (ili neki drugi) spadaju edukacija za zaposlene/nezaposlene koji nisu iz Partnera/Prijavitelja a utječu na pokazatelje? | Sve aktivnosti planirane u projektnim prijedlozima prate se pokazateljima provedbe koji su definirani Uputama za Prijavitelje, točka 1.5. *Pokazatelji i mjerljivi ishodi.* Pokazatelji se na razini poziva određuju u skladu s općim i specifičnim ciljem poziva te planiranim aktivnostima. Napominjemo kako je opći cilj predmetnog Poziva *Ojačati kapacitete postojećih i novih* *društvenih poduzeća/društvenih poduzetnika,* dok je za aktivnosti u okviru Elementa 4. Skupine 2 predmetnog Poziva vezan iSpecifični cilj br. 2. *Podupirati poslovanje novih i postojećih društvenih poduzeća/ društvenih poduzetnika* (odnosi se isključivo na pravne subjekte koji će do kraja provedbe projekta započeti s društveno - poduzetničkim aktivnostima, odnosno postati nova društvena poduzeća sukladno propisanim uvjetima važećih Uputa za Prijavitelje). S tim u vezi, pokazatelji koji su definirani uz Element 4. usko su vezani uz provedbu društveno-poduzetničkih aktivnosti, dakle osoba koje su nužne da bi se te aktivnosti provele (npr. zaposlenici društvenog poduzeća), a ne eventualne krajnje korisnike usluga/roba novoosnovanog poduzeća.  |
|  | SKUPINA 1Molim pojašnjenje vezano za dokaze o pripadnosti prijavitelju - Skupini 1.Prema Uputama za prijavitelje navodi se: 1. Društveni poduzetnik obavlja djelatnost proizvodnje i prometa roba, pružanja usluga ili obavlja umjetničku djelatnost kojom se ostvaruje prihod na tržištu, te koja ima povoljan utjecaj na okoliš, doprinosi unaprjeđenju razvoja lokalne zajednice i društva u cjelini (kriterij br. 2 Strategije) • *Prijavitelj će ispunjavanje navedenog kriterija dokazati dostavom statuta ili drugog temeljnog akta i zadnjeg Godišnjeg financijskog izvještaja, iz kojeg je vidljivo kako Prijavitelj najmanje godinu dana do dana podnošenja projektne prijave djeluje kao društveni poduzetnik.* Ukoliko je prijavitelj udruga, smatra li se valjanim dostaviti Godišnji financijski izvještaj neprofitnih organizacija i Prijavu poreza na dobit ili je OBAVEZNO potrebno bez obzira na pravni oblik dostaviti Godišnji izvještaj poduzetnika( GFI-POD ) koji se predaje do 30.04.? | Sukladno točki 2.1.1 Uputa za prijavitelje, prihvatljivi Prijavitelji za Skupinu 1 supostojeća društvena poduzeća/društveni poduzetnici koja ispunjavaju uvjete iz definicije poduzeća iz Uredbe br. 651/2014 te ispunjavaju kriterij 2., 4. i 6. utvrđene Strategijom razvoja društvenog poduzetništva u Republici Hrvatskoj za razdoblje 2015. do 2020.Za svaki od kriterija utvrđen je način njegovog dokazivanja. Za prijavitelje iz Skupine 1 bitno je da se radi o poslovnom subjektu, bez obzira na pravni oblik, koji ostvaruje prihode na tržištu te najmanje godinu dana prije podnošenja projektne prijave djeluje kao društveni poduzetnik. Navedeno se dokazuje podnošenjem zadnjeg Godišnjeg financijskog izvještaja prijavitelja. |